મહીસાગર,ડુંગરપુર,સંતરામપુર જીલ્લામાંથી આદિવાસી લોકો અહી પેટીયું રળવા આવતા હોય છે ત્યારે જીલ્લાના ખેડૂતો પણ હજારો ની સંખ્યામાં આવતા આદિવાસી લોકો ને રહેવા ની ,પાણીની તેમજ બળતણ માટે લાકડા ની સગવડ આપે છે અને આદિવાસી લોકોને રોજગારી પણ પૂરી પાડે છે તેમજ આવેલી ટુકડીમાં માં કોઈ માંદગી માં સપડાય તોય ખેડૂતો તેમને દવાખાને લઇ જઈ માનવતા પણ દાખવતા હોય છે .મોટી સંખ્યામાં આવતા આદિવાસી લોકોને ઘઉંની કાપણી સામે બંધારણ પ્રમાણે એક વીઘે ૮ મણ (૧૬૦ કિલો) જેટલા ઘઉં રોજગારી તરીકે આપતા હોય છે .આમ આદિવાસીની એક ટુકડી અદાજે ૧૫૦ થી ૨૦૦ વીઘા ઘઉંની કાપની કરતા હોય છે અને રોજગારી મેળવે છે .